《水调歌头》
元代·佚名

东风卷帘幕，时物又新奇。桃花院落，小桥流水柳依依。

正是清明天气，茅草池塘鲜丽，何处不相宜。紫燕添新垒，小雨洒芳菲。

老生涯，沽酒杖，钓鱼矶。江湖一样，几声鸥鹭夕阳微。

百岁光阴石火，万叠云山烟锁，回首顿忘机。蝶梦松窗下，高卧碧云溪。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。